નાઓમી કેન્ટન, લંડનઃ દેશની બેંકોનું દેવાળું ફુંકીને યુકે ફરાર થઈ ગયેલા વિજય માલ્યાને ભારતીય જેલમાં કોઈ તકલીફ નહીં પડે તે વાતની બાહેંધરી ભારતીય અધિકારીઓએ તાજેતરમાં લંડનની કોર્ટમાં આપી હતી. વિજય માલ્યાના ભારત પ્રત્યાર્પણ માટે લંડનની વેસ્ટમિનિસ્ટર મેજિસ્ટ્રેટ કોર્ટમાં કેસ ચાલી રહ્યો છે જેમાં વિજય માલ્યાએ પોતાની હેલ્થનું કારણ અને ભારતીય જેલમાં સુવિધા જેવી બાબતોને ઉઠાવી હતી. જેના જવાબમાં ભારતે કોર્ટમાં આ પ્રકારની બાહેંધરી આપવામાં આવી હતી. કેસના ગતિવિધીથી જાણકાર એક ઉચ્ચ ભારતીય અધિકારીએ અમારા સહયોગી ટાઇમ્સ ઓફ ઇન્ડિયા સાથે વાતચીત કરતા કહ્યું કે, ‘માલ્યાને ભારતીય જેલમાં અલાયદી કોટડી અને ઘરનું ફૂડ પ્રોવાઇડ કરવામાં આવશે.’